ג'יאנגסו

גְ'יָאנְגְסוּ (; בסינית מסורתית: 江蘇; בפין-יין: Jiāngsū) הוא מחוז במזרח הרפובליקה העממית של סין. המחוז משתרע על פני 99,949 קמ"ר ועל פי מפקד האוכלוסין משנת 2020, התגוררו בו כ-84.748 מיליון תושבים, מה שהופך אותו למחוז הרביעי הכי מאוכלס בסין (אחרי גואנגדונג, שאנדונג וחנאן). מרבית תושביו נמנים עם בני ההאן, הקבוצה האתנית הגדולה בסין. בירתו - נָאנְגִ'ינְג, שימשה כבירה של סין כולה בתחילת שושלת מינג ושוב בתחילת המאה ה-20 תחת הרפובליקה הסינית. שם המחוז הוא שילוב של גְ'יָאנְגְנִינְג (נאנג'ינג) וסוּג'וֹאוּ.

ג'יאנגסו היה מחוז מפגר יחסית עד שושלת סונג (960–1279), אז התגלה כמרכז מסחרי חשוב בגלל מסלולי מסחר שנפתחו על ידי התעלה הגדולה. הפרובינציה פרחה במיוחד בדרום, שם שיחקו העיירות שו'ג'ואו ויאנגג'ואו תפקיד חשוב בייצור המשי והחלו לפתח מעמד מסחרי משמעותי. בעוד שג'יאנגסו הדרומי הפך לשם נרדף לעושר ומותרות, החלקים הצפוניים שלו נותרו לא מפותחים וחסרי כל. השגשוג נמשך דרך שושלות מינג וצ'ינג ועם פלישת המערב לסין בשנות הארבעים של המאה ה-20, ג'יאנגסו הדרומי נפתח להשפעה מערבית. במהלך מרד טאיפינג הקימו הטייפינגים את נאנג'ינג כבירתם, וכינו אותה טיינג'ינג (מילולית: "בירה שמימית").

מחוז זה נהנה מהאדמה הפורייה בסין, והוא רווי בתעלות השקיה השואבות את מימיהן הן מנהר היאנגצה והן מהתעלה הגדולה של סין העוברים דרכו. ג'יאנגסו היא גם מרכז תעשייתי חשוב, והעיר סוּג'וֹאוּ ידועה במיוחד בייצור המשי שלה. קרבתו לשאנגחאי הפכה את דרום המחוז למרכז כלכלי משגשג.

חלוקה מנהלית
מחוז ג'יאנגסו מחולק לעיר תת-מחוזית אחת ולשתים עשרה נציבויות עירוניות:
חלוקה מנהלית של ג'יאנגסושםכתב סיניפין-ייןאוכלוסייה (מפקד 2020)שטחצפיפותנָאנְגִ'ינְג南京Nánjīng9,314,6856,5901,413ווּשִׂי无锡Wúxī7,462,1354,6181,616שׂוּ'ג'וֹאוּ徐州Xúzhōu9,083,79011,211810.3צָ'אנְגְג'וֹאוּ常州Chángzhōu5,278,1214,4021,199סוּג'וֹאוּ苏州Sūzhōu12,748,2629,1021,401נָאנְטוֹנְג南通Nántōng7,726,6359,802788.3לְייֵנְיוּ'נְגָאנְג连云港Liányúngăng4,599,3607,560608.4חְווָאי'אָן淮安Huái'ān4,556,2309,971456.9יֵנְצֶ'נְג盐城Yánchéng6,709,62915,864422.9יָאנְגְג'וֹאוּ扬州Yángzhōu4,559,7976,626688.2גֶ'נְגְ'יָאנְג镇江Zhènjiāng3,210,4183,947813.4טָאיג'וֹאוּ泰州Tàizhōu4,512,7625,799778.2סוּצְ'ייֵן宿迁Sùqiān4,986,1928,572581.7

קישורים חיצוניים




הערות שוליים

*
קטגוריה:הרפובליקה העממית של סין: מחוזות